section_heading: Životopis
paragraph_text: Franjo II. bio je prvi i najstariji sin cara Leopolda II. i carice Marije Lujze. Kada je njegov otac 1. ožujka 1792. naglo preminuo pod sumnjivim okolnostima (postojale su sumnje da je otrovan), Franjo II. postaje carem, ali je još uvijek nepripremljen za tu dužnost. Za razliku od oca, kojega su kritizirali zbog liberalnih nazora jer se nije opirao Francuskoj revoluciji, Franjo II. pokazao se kao tipični reakcionar. Njegovu su vladavinu obilježili opetovani vojni sukobi s Francuskom na međunarodnom polju, a apsolutizam i centralizam na utunarnjepolitičkom planu. Slijedom vojnih poraza u sukobima s Francuskom prekinuto je dugotrajno gospodstvo kuće Habsburg nad Svetim Rimskim Carstvom od čijeg je manjeg dijela nastala nova carevina - Austrija, kojoj je Franjo postao prvi car.<ref>Šišić, Ferdo, Povijest Hrvata, Pregled povijesti hrvatskog naroda 1526.-1918., drugi dio, str. 395.-399.